વાસ્તવમાં ધર્મશાસ્ત્ર અને અર્થશાસ્ત્ર પૂરતાં ભણાવવામાં આવ્યાં નથી. ભગવદ્ ગીતા, અદ્વૈત વગેરે ઉપર વધારે ભાર આપવામાં આવ્યો હોય એવું લાગે છે. ગીતા, અદ્વૈત વગેરે ચોક્કસ મહત્ત્વનાં છે, પરંતુ આપણે વ્યવહારૂ, સામાજિક તેમજ રાજકીય હોય તેવાં અન્ય પુસ્તકોનો પણ સમાવેશ કરવાની જરૂર છે. ધર્મગુરુઓએ કંઈપણ વિવાદાસ્પદ હોય તેની ચિંતા કરવાની જરૂર નથી કેમકે આ દુનિયા વિવાદોથી ભરેલી છે. જો આપણે તેની ચર્ચા નહીં કરીએ તો પછી આપણી ભાવી પેઢીઓ કેવી રીતે તેનો સામનો અને ચર્ચા કરી શકશે?